CELEX: 32016R1226
Language: mt
Date: 2016-05-04 00:00:00
Title: Regolament Delegat tal-Kummissjoni (UE) 2016/1226 tal-4 ta' Mejju 2016 li jemenda l-Anness IX tar-Regolament (UE) Nru 1308/2013 tal-Parlament Ewropew u tal-Kunsill dwar it-termini riżervati fakultattivi għaż-żejt taż-żebbuġa

28.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 202/5
            
         REGOLAMENT DELEGAT TAL-KUMMISSJONI (UE) 2016/1226
   tal-4 ta' Mejju 2016
   li jemenda l-Anness IX tar-Regolament (UE) Nru 1308/2013 tal-Parlament Ewropew u tal-Kunsill dwar it-termini riżervati fakultattivi għaż-żejt taż-żebbuġa
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 86 tiegħu,
   Billi:
   
               (1)
            
            
               Ir-Regolament tal-Kummissjoni (KEE) Nru 2568/91 (2) jiddefinixxi l-karatteristiċi fiżiċi, kimiċi u organolettiċi taż-żejt taż-żebbuġa u taż-żejt mir-residwi taż-żebbuġ u jistabbilixxi l-metodi għall-valutazzjoni ta' dawk il-karatteristiċi. Dawk il-metodi u l-valuri ta' limitu għall-karatteristiċi taż-żjut huma aġġornati regolarment biex jitqiesu l-żviluppi fl-għarfien xjentifiku u tekniku skont il-ħidma mwettqa fil-Kunsill Internazzjonali taż-Żebbuġ.
            
         
               (2)
            
            
               Fis-26 ta' Novembru 2015, il-Kunsill Internazzjonali taż-Żebbuġ adotta metodu ġdid għall-valutazzjoni organolettika taż-żejt taż-żebbuġa verġni li jimmodifika t-terminoloġija fakultattiva għall-finijiet tat-tikkettar.
            
         
               (3)
            
            
               It-termini riżervati fakultattivi huma mniżżla fl-Anness IX tar-Regolament (UE) Nru 1308/2013.
            
         
               (4)
            
            
               L-Anness IX tar-Regolament (UE) Nru 1308/2013 għandu għalhekk jiġi emendat skont dan,
            
         ADOTTAT DAN IR-REGOLAMENT:
   Artikolu 1
   L-Anness IX tar-Regolament (UE) Nru 1308/2013 jinbidel bit-test fl-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-4 ta' Mejju 2016
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 671.
   
      (2)  Ir-Regolament tal-Kummissjoni (KEE) Nru 2568/91 tal-11 ta' Lulju 1991 dwar il-karatteristiċi taż-żejt taż-żebbuġa u l-fdal taż-żejt taż-żebbuġa u dwar il-metodi ta' analiżi rilevanti (ĠU L 248, 5.9.1991, p. 1).
   
      ANNESS
      
         
            “ANNESS IX
            
               TERMINI RIŻERVATI FAKULTATTIVI
            
            
                        Kategorija ta' prodott
                        (b'referenza għall-klassifikazzjoni tan-nomenklatura magħquda)
                     
                     
                        Terminu riżervat fakultattiv
                     
                  
                        laħam tat-tjur
                        (kodiċijiet NM 0207  u 0210 )
                     
                     
                        mitmugħa bi … % ta' …
                        wiżż mitmugħ bil-ħafur
                        trobbija fuq ġewwa/sistema intensiva
                        trobbija fil-beraħ
                        trobbija fil-beraħ tradizzjonali
                        trobbija barra — libertà totali
                        l-età tal-qatla
                        it-tul tal-perjodu tat-tismin
                     
                  
                        bajd
                        (kodiċi NM 0407 )
                     
                     
                        frisk
                        aktar min-normal jew frisk aktar min-normal
                        indikazzjoni dwar il-metodu tal-għalf tat-tiġieġ li jbidu
                     
                  
                        żejt taż-żebbuġa
                        (kodiċi NM 1509 )
                     
                     
                        l-ewwel ippressar kiesaħ
                        estrazzjoni kiesħa
                        aċidità
                        qawwi
                        it-togħma tal-frott: misjur jew aħdar
                        qares
                        b'saħħtu
                        medju
                        delikat
                        ibbilanċjat sew
                        żejt ta' togħma mmoderata”